הרשל ברנרדי

הרשל ברנרדי (באנגלית: Herschel Bernardi; 30 באוקטובר 1923 – 9 במאי 1986) היה זמר ושחקן תיאטרון, קולנוע וטלוויזיה יהודי-אמריקאי.

ביוגרפיה

ברנרדי נולד בניו יורק לזוג שחקנים יהודים - ברל ברנרדי והלן ברנרדי, ששיחקו בתיאטרון היידיש בניו יורק. ברנרדי הופיע עם הוריו על בימות תיאטרון היידיש בשדרה השנייה עוד טרם החל לדבר.

בשנות השלושים הופיע ברנרדי בסרטי יידיש של אדגר ג' אולמר. ומאוחר יותר היה בין השחקנים שעברו מתפקידים דוברי יידיש לסרטי קולנוע אמריקאים. אחיו ג'ק ברנרדי היה שחקן קולנוע אף הוא.

ברנרדי נודע בתפקידים ידועים שעשה בתיאטראות ברודוויי ובהם טביה במחזה כנר על הגג. הוא הופיע בסדרות טלוויזיה רבות משנות החמישים ועד סוף ימיו.

ברנרדי כיכב בסיטקום של CBS בשם "ארני" (1970-1972) בתפקיד הראשי כארני – עובד זוטר המקודם לתפקיד בהנהלת החברה. הוא שיחק לצד סו אן לנגדון ששיחקה בסדרה את אשתו. הסדרה הוקרנה במשך כ-שלוש שנים וזכתה להצלחה רבה. בשנת 1971 ו-1972 הוא היה מועמד לפרס גלובוס הזהב על תפקידו בסדרה.
בשנת 1974 שיחק את לבן בן בתואל בסרט הטלוויזיה סיפור יעקב ויוסף (סרט תנכ"י).

ברנרדי היה שחקן במספר סרטים אמריקאיים בולטים, ביניהם אירמה לה דוס (1963). ברנרדי היה גם הקריין והמספר בסרט התיעודי משנת 1969 "תור הזהב של השדרה השנייה" המספר את סיפור התיאטרון היידי בניו-יורק של הלואר איסט סייד של ראשית המאה ה-20 עד אמצע המאה ה-20 (שם ברנרדי החל את הקריירה שלו במשחק).

ברנרדי ביקר בישראל במאי 1974 במסגרת משלחת של המגבית היהודית

ברנרדי נפטר בשנתו מהתקף לב בלוס אנג'לס, קליפורניה, ב -9 במאי 1986. הוא היה בן 62 במותו. ברנרדי נקבר בבית הקברות מאונט סיני בלוס אנג'לס.

קישורים חיצוניים

  בביצוע הרשל ברנרדי

הערות שוליים

שחקני קולנוע וטלוויזיה אמריקאים
שחקני תיאטרון יידיש
שחקני קולנוע יידיש
זמרים השרים ביידיש
זמרים יהודים אמריקאים
שחקני תיאטרון יהודים אמריקאים
אישים הקבורים בבית הקברות מאונט סיני
אמריקאים שנולדו ב-1923
אמריקאים שנפטרו ב-1986